Les muses en l’Estellés, el particular homenatge de l’Associació Teatral Paraules i Dones al poeta de Burjassot, l’any del Centenari
2025-07-24

El poeta Vicent Andrés Estellés va nàixer un 4 de setembre i, l’any del Centenari del seu natalici, durant el nové mes d’aquest 2024 s’estan multiplicant els actes i les iniciatives per a celebrar aquest aniversari. L’Associació Teatral Paraules i Dones també ha volgut sumar-se a aquesta festa col·lectiva i farà el seu particular homenatge al cronista de records i d’esperances amb un recital poètic.

Amb el títol Les muses en l’Estellés, el recital tindrà lloc dijous que ve 26 de setembre, a les 19 h, a la Casa de Cultura de Burjassot. Amb entrada gratuïta fins a completar l’aforament, els poemes estellesians més coneguts que recitarà Paraules i Dones estaran acompanyats pel piano d’Esther Bernat i amb la interpretació de la ballarina Silvia Martínez.